Document ID: /roh_data/filtered/fineweb-2-filterrobots_roh.jsonl.gz/54423

L'onn passà sajan pliras milli persunas vegnidas tramessas enavos en l'Italia senza avair pudì inoltrar la dumonda d'asil. Tranter questas persunas sajan er plirs tschients minorens betg accumpagnads che hajan vulì ir tar lur commembers da famiglia en la Svizra. AI crititgescha era las controllas da polizia ch'èn motivadas etnicamain.
«La moda e maniera che las autoritads svizras fetschian las controllas al cunfin, possia starmentar las persunas da cuntanscher la Svizra», uschia resumescha Denise Graf, la coordinatura da la secziun svizra d'Amnesty, las retschertgas.
Laud datti per la cussegliaziun giuridica gratuita per fugitivs che la Svizra ha introducì cun la nova lescha d'asil. E tenor la lescha stoppian las autoritads uss tractar auter requirents d'asil che hajan in spezial basegn da protecziun.
RR novitads 06:00